פלורן מנודו

פלורן מנודו (ימין), לאחר הזכייה במשחה ל-50 מטר פרפר באליפות העולם, קאזאן 2012
פלורן מנודו (בצרפתית: Florent Manaudou; נולד ב-12 בנובמבר 1990) הוא שחיין צרפתי, הוא אלוף אולימפי (לונדון 2012), פעמיים ברציפות סגן אלוף אולימפי (ריו דה ז'ניירו 2016 וטוקיו 2020), זוכה מדליית ארד אולימפית (פריז 2024) ואלוף העולם (קאזאן 2015) במשחה ל-50 מטר חופשי. זוכה 4 מדליות זהב מאליפויות עולם (ברצלונה 2013 וקאזאן 2015), אלוף אירופה בעל 4 מדליות זהב (ברלין 2014) ושיאן העולם הנוכחי (2021) במשחה ל-50 מטר גב (בריכת 25 מטר). שיאן עולם בעבר במשחה ל-50 מטר חופשי (בריכת 25 מטר).

== ביוגרפיה ==
מנודו נולד בוילרבאן, צרפת לאבא צרפתי ואמא הולנדית. אחותו הבוגרת, לור, היא אלופה אולימפית ושיאנית עולם בשחייה. הוא החל להתאמן בהדרכת אחיו הבכור, ניקולה ובהמשך התאמן במועדון השחייה שבמרסיי בהדרכת רומן ברנייה (בעל מדליית ארד מברצלונה 2003). בשנת 2007 זכה באליפות צרפת לנוער במשחה ל-50 מטר חופשי. בשנת 2009 התגייס לשירות בצבא צרפת בגדוד תותחנים.

באליפות העולם בשחייה שנערכה בשאנגחאי, סין בשנת 2011 סיים מנודו במקום חמישי במשחה ל-50 מטר פרפר בתוצאה 23.49 שניות. בשלב המוקדמות הוא קבע שיא אישי של 23.31 שניות ועלה מהמקום השלישי.

באליפות צרפת בשחייה שנערכה בדנקרק, במרץ 2012 זכה מנודו במדליית כסף במשחה ל-50 מטר חופשי בתוצאה של 21.95 שניות, שתי מאיות השנייה אחרי אמורי לבו ובמדליית ארד במשחה ל-50 מטר פרפר בתוצאה של 23.72 שניות. בשלב חצי הגמר הוא קבע את שיאו האישי בתוצאה של 21.86 שניות. נוסף לכך, הוא סיים במקום עשירי במשחה ל-100 מטר חופשי בתוצאה של 49.24 שניות.

===אלוף אולימפי===
באולימפיאדת לונדון (2012) זכה מנודו במדליית זהב במשחה ל-50 מטר חופשי בתוצאה של 21.34 שניות, לפני קאלן ג'ונס מארצות הברית (21.54 שניות) והאלוף האולימפי היוצא ושיאן העולם סזאר סיילו מברזיל (21.59 שניות). זכייתו התקבלה בהפתעה גדולה לאור העובדה שלפני האולימפיאדה כלל לא נחשב למועמד למדליה.

באליפות אירופה בשחייה (בריכת 25 מטר) שנערכה בשארטר שבצרפת בנובמבר אותה שנה זכה מנודו ב-5 מדליות זהב, במשחה ל-50 מטר חופשי (20.70 שניות), לפני ולדימיר מורוזוב מרוסיה (20.89 שניות) וב-4 משחי שליחים. ובאליפות העולם בשחייה (בריכת 25 מטר) שנערכה באיסטנבול שבטורקיה בדצמבר אותה שנה זכה מנודו בשתי מדליות, כסף וארד. מדליית כסף במשחה ל-50 מטר חופשי בתוצאה של 20.88 שניות, אחרי ולדימיר מורוזוב (20.55 שניות) ולפני אנתוני ארווין מארצות הברית (20.99 שניות) ומדליית ארד במשחה ל-50 מטר חזה בתוצאה של 26.33 שניות, אחרי אלכסנדר הטלנד מנורווגיה (26.30 שניות) ודמיר דגוניץ' מסלובניה (26.32 שניות).

===מדליית זהב באליפות העולם===
באליפות העולם שנערכה בברצלונה שבספרד בשנת 2013 זכה מנודו במדליית זהב במשחה שליחים 4x100 מטר חופשי ביחד עם יאניק אנייל, פביאן ז'ילו וז'רמי סטרביוס בתוצאה של 3:11.18 דקות, לפני ארצות הברית (3:11.42 דקות) ורוסיה (3:11.44 דקות). נוסף לכך, הוא סיים במקום חמישי במשחה ל-50 מטר חופשי בתוצאה של 21.64 שניות, בשלב חצי הגמר עלה מהמקום הראשון בתוצאה של 21.37 שניות, התוצאה השנייה בטיבה באליפות ובמקום שמיני במשחה ל-50 מטר פרפר בתוצאה של 23.35 שניות.

===שחיין מצטיין באליפות אירופה===
באליפות אירופה שנערכה בברלין גרמניה באוגוסט 2014 זכה מנודו ב-4 מדליות זהב והיה לשחיין המצטיין של האליפות. מדליות זהב, במשחה ל-50 מטר חופשי בשיא אישי חדש ובשיא אליפות חדש של 21.32 שניות, לפני קונרד צ'רניאק מפולין (21.88 שניות) וארי-פקה ליוקונן מפינלנד (21.93 שניות), במשחה ל-100 מטר חופשי בשיא אישי חדש של 47.98 שניות, לפני בן ארצו פביאן ז'ילו (48.36 שניות) ולוקה לאונרדי מאיטליה (48.38 שניות), במשחה ל-50 מטר פרפר ביחד עם יוהאן טסורקין מבלארוס ובשיא אישי חדש של 23.00 שניות, לפני אנדריי הובורוב מאוקראינה ובן פראוד מבריטניה (23.12 שניות) ובמשחה שליחים 4x100 מטר חופשי בשיא אליפות חדש של 3:11.64 דקות, לפני רוסיה (3:12.67 דקות) ואיטליה (3:12.78 דקות).

באולימפיאדת ריו דה ז'ניירו שנערכה באוגוסט הוא זכה בשתי מדליות כסף במשחה ל-50 מטר חופשי בתוצאה של 22.41 שניות, אחרי אנתוני ארווין (22.40 שניות) ולפני נייתן אדריאן (22.49 שניות), שניהם מארצות הברית, בשלב חצי הגמר הוא קבע את התוצאה המהירה במשחקים של 21.32 שניות. במשחה שליחים 4x100 מטר חופשי בתוצאה של 3:10.53 דקות, אחרי ארצות הברית (3:09.92 דקות) ולפני אוסטרליה (3:11.37 דקות), כשחיין שלישי הוא קבע ב"זינוק שליחים" תוצאה של 47.14 שניות.

באולימפיאדת טוקיו שנערכה בסוף יולי הוא זכה במדליית כסף במשחה ל-50 מטר חופשי בתוצאה של 21.55 שניות, אחרי קיילב דרסל מארצות הברית (21.07 שניות) וברונו פרטוס מברזיל (21.57 שניות).

באולימפיאדת פריז שנערכה בסוף יולי תחילת אוגוסט הוא זכה בשתי מדליות ארד במשחה ל-50 מטר חופשי בתוצאה של 21.56 שניות, אחרי קמרון מקאבוי מאוסטרליה (21.25 שניות), לפני בן פראוד (21.30 שניות) ובמשחה שליחים 4x100 מטר מעורב בתוצאה של 3:28.38 דקות, אחרי הרפובליקה העממית של סין (3:27.46 דקות) וארצות הברית (3:28.01 דקות), כשחיין רביעי הוא קבע ב"זינוק שליחים" תוצאה של 47.59 שניות.

== שיאים אישיים ==
===בריכה אולימפית===
* 50 מטר חופשי: 21.19 שניות (2015)
* 100 מטר חופשי: 47.98 שניות (2014)
* 50 מטר פרפר: 22.84 שניות (2015), שיא צרפת
* 50 מטר גב: 24.77 שניות (2015)
* 50 מטר חזה: 27.66 שניות (2014)
===בריכת 25 מטר===
* 50 מטר חופשי: 20.26 שניות (2014), שיא עולם בעבר
* 100 מטר חופשי: 45.04 שניות (2013)
* 50 מטר פרפר: 22.09 שניות (2014)
* 50 מטר גב: 22.22 שניות (2014), שיא עולם
* 100 מטר גב: 50.35 שניות (2014)
* 50 מטר חזה: 26.11 שניות (2015)
* 100 מטר מעורב אישי: 50.96 שניות (2013)

== ראו גם ==

* התפתחות שיא העולם במשחה ל-50 מטר חופשי
* התפתחות שיא העולם במשחה ל-50 מטר גב

== קישורים חיצוניים ==
* 

==הערות שוליים==

קטגוריה:שחייני חופשי
קטגוריה:שחייני פרפר
קטגוריה:שחייני גב
קטגוריה:שחייני חזה
קטגוריה:אלופי עולם בשחייה
קטגוריה:שיאני עולם בשחייה
קטגוריה:שחיינים באולימפיאדת לונדון (2012)
קטגוריה:שחיינים באולימפיאדת ריו דה ז'ניירו (2016)
קטגוריה:שחיינים באולימפיאדת טוקיו (2020)
קטגוריה:שחיינים צרפתים באולימפיאדת פריז (2024)
קטגוריה:אלופים אולימפיים צרפתים: שחייה
קטגוריה:זוכי מדליית כסף אולימפית מצרפת
קטגוריה:נושאי דגל צרפת באולימפיאדה
קטגוריה:צרפתים שנולדו ב-1990